ಆಲ್ಟ್ ನ್ಯೂಸ್ ಸಹಸಂಸ್ಥಾಪಕ ಮೊಹಮ್ಮದ್ ಜುಬೈರ್ಗೆ ಸುಪ್ರೀಂಕೋರ್ಟ್ ಜಾಮೀನು ಮಂಜೂರು ಆಲ್ಟ್ ನ್ಯೂಸ್ ಸಹ ಸಂಸ್ಥಾಪಕ ಮೊಹಮ್ಮದ್ ಜುಬೈರ್ ಯುಪಿಯ ಎಲ್ಲಾ FIRಗಳಲ್ಲಿ ಜಾಮೀನು ಪಡೆದಿದ್ದಾರೆ. ಮೊಹಮ್ಮದ್ ಜುಬೈರ್ʼರನ್ನ ನಿರಂತರ ಕಸ್ಟಡಿಯಲ್ಲಿರಿಸಲು ಮತ್ತು ಕಸ್ಟಡಿಯಲ್ಲೇ ಉಳಿಸಲು ಯಾವುದೇ ಸಮರ್ಥನೆ ಅಥಾವಾ ಪುರಾವೆ ಇಲ್ಲ ಎಂದು ಸುಪ್ರೀಂಕೋರ್ಟ್ ಹೇಳಿದೆ. ನ್ಯಾಯಮೂರ್ತಿ ಡಿವೈ ಚಂದ್ರಚೂಡ್ ಮತ್ತು ನ್ಯಾಯಮೂರ್ತಿ ಎಎಸ್ ಬೋಪಣ್ಣ ಅವರಿದ್ದ ಪೀಠ, ನಾವು ಇತರ ಎಲ್ಲಾ ಪ್ರಕರಣಗಳಲ್ಲಿ ಅರ್ಜಿದಾರರಿಗೆ ಮಧ್ಯಂತರ ಜಾಮೀನು ನೀಡುತ್ತಿದ್ದೇವೆ. ಹಾಗಾಗಿ ಜುಬೈರ್ನನ್ನ ನಿರಂತರ ಬಂಧನದಲ್ಲಿಡುವುದು ಸರಿಯಲ್ಲ ಎಂದು ಹೇಳಿದೆ. ಯುಪಿಯಲ್ಲಿ ದಾಖಲಾದ ಎಲ್ಲಾ FIRಗಳನ್ನು ದೆಹಲಿ ಪೊಲೀಸರ ವಿಶೇಷ ಸೆಲ್ಗೆ ವರ್ಗಾಯಿಸಲಾಗುತ್ತಿದೆ, ಏಕೆಂದರೆ ದೆಹಲಿಯಲ್ಲಿ ದಾಖಲಾದ ಪ್ರಕರಣಗಳು ಮತ್ತು ಯುಪಿಯಲ್ಲಿ ದಾಖಲಾಗಿರುವ ಪ್ರಕರಣಗಳು ಒಂದೇ ಆಗಿವೆ. ಇದಲ್ಲದೆ, ಯುಪಿ ಪೊಲೀಸರು ರಚಿಸಿದ್ದ ಎಸ್ಐಟಿಯನ್ನು ರದ್ದುಗೊಳಿಸಲಾಗುತ್ತಿದೆ ಎಂದು ನ್ಯಾಯಾಲಯ ಹೇಳಿದೆ. ಮುಂದುವರೆದು, ಅರ್ಜಿದಾರರು ಬಯಸಿದರೆ, ಈಗ ಅವರು ದೆಹಲಿ ಹೈಕೋರ್ಟ್ನಲ್ಲಿ FIR ರದ್ದುಗೊಳಿಸಲು ಅರ್ಜಿ ಸಲ್ಲಿಸಬಹುದು. ಅದೇ ಪ್ರಕರಣಕ್ಕೆ ಸಂಬಂಧಿಸಿದ ಯಾವುದೇ ಹೊಸ ಎಫ್ಐಆರ್ನಲ್ಲಿ ಯಾವುದೇ ಬಂಧನ ಇರಬಾರದು ಎಂದು ತೀರ್ಪು ನೀಡಿದೆ. ಜುಬೈರ್ ಟ್ವೀಟ್ ಮಾಡದಂತೆ ಯುಪಿ ಸರ್ಕಾರದ ಮನವಿಯ ಕುರಿತು ಪ್ರತಿಕ್ರಿಯಿಸಿದ ಸುಪ್ರೀಂ, ನಿಮ್ಮ ಈ ಮನವಿ ವಕೀಲರನ್ನು ವಾದಿಸಬೇಡಿ ಎಂದು ಕೇಳುವಂತಿದೆ. ಅವರು ಏನು ಮಾಡಿದರೂ ಕಾನೂನಿನ ಜವಾಬ್ದಾರನಾಗಿರುತ್ತಾರೆ. ಆದರೆ ನಾವು ಪತ್ರಕರ್ತರನ್ನು ಬರೆಯಬೇಡಿ ಎಂದು ಹೇಳಲು ಸಾಧ್ಯವಿಲ್ಲ ಎಂದು ಸರ್ಕಾರಕ್ಕೆ ಚಾಟಿ ಬೀಸಿದೆ. The post ಆಲ್ಟ್ ನ್ಯೂಸ್ ಸಹಸಂಸ್ಥಾಪಕ ಮೊಹಮ್ಮದ್ ಜುಬೈರ್ಗೆ ಸುಪ್ರೀಂಕೋರ್ಟ್ ಜಾಮೀನು ಮಂಜೂರು appeared first on Pratidhvani.